Source: http://www.europarl.europa.eu/doceo/document/A-8-2015-0229_RO.html
Timestamp: 2019-12-08 00:44:26+00:00

Document:
RAPORT privind cererea de ridicare a imunității lui Janusz Korwin-Mikke
Procedură : 2015/2102(IMM)
Stadii ale documentului : A8-0229/2015
privind cererea de ridicare a imunității lui Janusz Korwin-Mikke
– având în vedere cererea de ridicare a imunității lui Janusz Korwin-Mikke, înaintată la 13 martie 2015 de către Procurorul General al Republicii Polone în legătură cu procedura judiciară pusă în mișcare de șeful Poliției Municipale din Piotrków Trybunalski, datată 9 martie 2015 (cauza nr. SM.O.4151-F.2454/16769/2014) și anunțată în ședință plenară la 15 aprilie 2015,
– în urma audierii dlui Korwin-Mikke, în conformitate cu articolul 9 alineatul (5) din Regulamentul său de procedură,
– având în vedere articolul 105 alineatul (2) din Constituția Republicii Polone și articolele 7b alineatul (1) și 7c alineatul (1) coroborate cu articolul 10b din legea polonă din 9 mai 1996 privind exercitarea mandatului de deputat și senator;
– având în vedere raportul Comisiei pentru afaceri juridice (A8-0229/2015),
A. întrucât Procurorul General al Republicii Polone a înaintat o cerere din partea șefului Poliției Municipale din Piotrków Trybunalski, prin care se solicită autorizația de a lua măsuri împotriva unui membru al Parlamentului European, Janusz Korwin-Mikke, sub aspectul comiterii unei fapte prevăzute la articolul 92a din legea din 20 mai 1971 de instituire a unui Cod de infracțiuni coroborat cu articolul 20 alineatul (1) din Codul rutier din 20 iunie 1997; întrucât, în cazul dat, presupusul delict constă din depășirea vitezei maxime permise într-o zonă rezidențială;
C. întrucât, în conformitate cu articolul 9 din Protocolul privind privilegiile și imunitățile Uniunii Europene, membrii Parlamentului European trebuie să beneficieze, pe teritoriul național, de imunitățile recunoscute membrilor Parlamentului propriei țări;
D. întrucât, potrivit articolului 105 alineatul (2) din Constituția Republicii Polone, răspunderea penală a unui deputat nu poate fi angajată fără acordul Seimului;
E. întrucât Parlamentul este singurul care poate decide dacă imunitatea trebuie sau nu ridicată într-un caz dat; întrucât, atunci când adoptă decizia de a ridica sau nu imunitatea unui deputat, Parlamentul poate lua, în mod rezonabil, în considerare poziția acestuia(2);
F. întrucât presupusul delict nu are o legătură directă sau evidentă cu exercitarea funcțiilor dlui Korwin-Mikke de membru al Parlamentului European și nu constituie o opinie sau un vot exprimat în exercitarea funcțiilor de membru al Parlamentului European, în sensul articolului 8 din Protocolul nr. 7 privind privilegiile și imunitățile Uniunii Europene;
G. întrucât, în acest caz, Parlamentul nu a găsit nicio dovadă de fumus persecutionis, cu alte cuvinte a reținut că nu există nicio suspiciune suficient de serioasă și precisă cu privire la faptul că acest caz are la origine intenția de prejudicia activitatea politică a deputatului în cauză;
1. hotărăște să ridice imunitatea lui Janusz Korwin-Mikke;
2. încredințează Președintelui sarcina de a transmite imediat prezenta decizie, precum și raportul comisiei competente autorităților competente ale Republicii Polone și lui Janusz Korwin-Mikke.
La 13 martie 2015, Procurorul General al Republicii Polone a înaintat Președintelui Parlamentului European o cerere, formulată de șeful Poliției Municipale din Piotrków Trybunalski la 9 martie 2015, prin care solicită acordarea autorizației de a lua măsuri împotriva unui membru al Parlamentului European, dl Janusz Korwin-Mikke, sub aspectul comiterii încălcării descrise mai jos.
Poliția Municipală susține că, la 6 septembrie 2014, în timp ce se afla la volanul mașinii sale, conducând într-o zonă rezidențială din Piotrków Trybunalski, dl Janusz Korwin-Mikke a depășit viteza maximă permisă de 50 km/h cu 32 de km/h, conform unei camere de supraveghere amplasată în zonă. Această conduită constituie o încălcare prevăzută la articolul 92a din legea polonă din 20 mai 1971 de instituire a unui Cod de infracțiuni coroborat cu articolul 20 alineatul (1) din Codul rutier polon din 20 iunie 1997.
După identificarea proprietarului autovehiculului în persoana dlui Korwin-Mikke, pe baza Registrului Central al Vehiculelor și Conducătorilor Auto din Republica Polonă, Poliția susține, de asemenea, că imaginea facială a conducătorului auto care apare în fotografia luată de camera de supraveghere coincide cu imaginea facială a dlui Korwin-Mikke, furnizată de autoritățile municipale competente.
În cadrul ședinței plenare din 15 aprilie 2015, Președintele a anunțat, în conformitate cu articolul 9 alineatul (1) din Regulamentul de procedură, că a primit o scrisoare din partea Procurorului General al Republicii Polone prin care se solicită ridicarea imunității dlui Janusz Korwin-Mikke.
În conformitate cu articolul 9 alineatul (1), Președintele a transmis cererea Comisiei pentru afaceri juridice. Dl Korwin-Mikke a fost audiat în comisie la 14 iulie 2015, în conformitate cu articolul 9 alineatul (5).
2. Legea și procedura privind imunitatea membrilor Parlamentului European
Articolele 8 și 9 din Protocolul (nr. 7) privind privilegiile și imunitățile Uniunii Europene stipulează următoarele:
Articolele 6 alineatul (1) și 9 din Regulamentul de procedură al Parlamentului European stipulează următoarele:
(5) Deputatul în cauză are posibilitatea să ofere explicații, poate prezenta toate
documentele și mijloacele de probă scrise pe care le consideră pertinente și poate fi reprezentat de un alt deputat.
Articolul 105 alineatul (2) din Constituția Republicii Polone stipulează următoarele (traducere neoficială):
De la data anunțării rezultatelor alegerilor și până la expirarea mandatului său, răspunderea penală a unui deputat nu poate fi invocată fără acordul Seimului.
Articolele 7b alineatul (1), 7c alineatul (1) și 10b din legea din 9 mai 1996 privind exercitarea mandatului de deputat și senator stipulează următoarele (traducere neoficială):
(1) O cerere de încuviințare a angajării răspunderii penale în cazul unei infracțiuni urmărite de Ministerul Public se înaintează prin intermediul Ministerului Justiției – Procurorul General.
(1) O cerere de încuviințare a angajării răspunderii penale a unui deputat sau senator se înaintează Președintelui Seimului sau Președintelui Senatului, care transmite cererea organismului competent să o examineze în conformitate cu Regulamentul de procedură al Seimului sau Senatului, aducând totodată cuprinsul cererii la cunoștința deputatului sau senatorului la care se referă aceasta.
Normele privind exprimarea consimțământului pentru angajarea răspunderii penale a unui deputat sau senator se aplică, după caz, răspunderii pentru delicte minore.
Pe baza faptelor menționate mai sus, cauza de față întrunește condițiile necesare pentru aplicarea articolului 9 din Protocolul nr. 7 privind privilegiile și imunitățile Uniunii Europene.
Conform prevederilor acestuia, deputații beneficiază, pe teritoriul național, de imunitățile recunoscute membrilor Parlamentului propriei țări. La rândul său, articolul 105 alineatul (2) din Constituția polonă stipulează că urmărirea penală a membrilor Seimului presupune autorizația prealabilă a acestuia. În consecință, pentru continuarea(3) procedurii pornite împotriva dlui Korwin-Mikke este necesară o decizie a Parlamentului European.
Pentru a decide ridicarea, sau nu, a imunității parlamentare a unui deputat, Parlamentul European își aplică cu consecvență propriile principii. Conform unuia dintre aceste principii, imunitatea este, de obicei, ridicată atunci când infracțiunea se încadrează în prevederile articolului 9 din Protocolul nr. 7, cu condiția să nu existe niciun fumus persecutionis, adică nicio suspiciune suficient de serioasă și precisă cu privire la faptul că acest caz are la origine intenția de prejudicia activitatea politică a deputatului în cauză.
Înainte de toate, cererea de ridicare a imunității dlui Korwin-Mikke a fost transmisă ca urmare a unei presupuse încălcări, constând din depășirea vitezei maxime permise într-o zonă rezidențială. În al doilea rând, cauza de față este legată de o contravenție la codul rutier care, potrivit cererii, se pedepsește cu o amendă relativ mică, de 300 - 400 PLN. În fine, coincidența imaginii faciale constatată de poliție echivalează cu o tehnică investigativă obiectivă care, prin natura sa, ar exclude orice intenție de a prejudicia activitatea politică a dlui Korwin-Mikke. În consecință, împrejurările cauzei indică faptul că, deși faptele menționate mai sus s-au produs în timp ce dl Korwin-Mikke devenise deja membru al Parlamentului European, este clar că încălcarea comisă și urmărirea ce i-a urmat nu au nimic în comun cu calitatea dlui Korwin-Mikke de membru al Parlamentului European și că nu există vreo dovadă de fumus persecutionis.
Pe baza considerațiilor de mai sus, în conformitate cu articolul 9 alineatul (3) din Regulamentul de procedură, Comisia pentru afaceri juridice recomandă ca Parlamentul European să ridice imunitatea parlamentară a dlui Janusz Korwin-Mikke.
Hotărârea Curții de Justiție din 12 mai 1964, Wagner/Fohrmann și Krier, 101/63, ECLI:EU:C:1964:28, hotărârea Curții de Justiție din 10 iulie 1986, Wybot/Faure și alții, 149/85, ECLI:EU:C:1986:310, hotărârea Tribunalului din 15 octombrie 2008, Mote/Parlament, T-345/05, ECLI:EU:T:2008:440, hotărârea Curții de Justiție din 21 octombrie 2008, Marra/De Gregorio și Clemente, pronunțată în cauzele conexate C-200/07 și C-201/07, ECLI:EU:C:2008:579, hotărârea Tribunalului din 19 martie 2010, Gollnisch/Parlament, T-42/06, ECLI:EU:T:2010:102, hotărârea Curții de Justiție din 6 septembrie 2011, Patriciello, C-163/10, ECLI: EU:C:2011:543; hotărârea Tribunalului din 17 ianuarie 2013, Gollnisch/Parlament, pronunțată în cauzele conexate T-346/11 și T-347/11, ECLI:EU:T:2013:23.
Cauza T-345/05 Mote / Parlament (citată mai sus), punctul 28.
Potrivit articolului 10b din legea polonă din 9 mai 1996 privind exercitarea mandatului de deputat și senator, ridicarea imunității este necesară și în legătură cu delictele minore, cum sunt încălcările codului rutier.

References: articolul 9
 articolul 105
 articolul 10
 articolul 92
 articolul 20
 articolul 9
 articolul 92
 articolul 20
 articolul 9
 articolul 9
 articolul 9

Articolul 105
 articolul 105
 articolul 9